KOHLi11
104 ఇన్నింగ్స్‌ల తరువాత కోహ్లీ డకౌట్‌
పూణే: టీమిండియా కెప్టెన్‌ కోహ్లీ మరో అరుదైన రికార్డును తన పేరున నమోదు చేసు కున్నాడు. వరుసగా నాలుగు టెస్టు సిరీస్‌ల్లో నాలుగు డబుల్‌ సెంచరీలు చేశాడు.సుమారు ప్రతి మ్యాచ్‌లో అతడి ఇన్నింగ్స్‌ కీలకమే.అయితే పుణే వేదికగా ఆసీస్‌తో జరుగుతున్న తొలి టెస్టులో కోహ్లీ డకౌట్‌ అయ్యాడు.క్రికెట్‌లో డకౌట్‌ కావడం సాధారణే అయినప్పటికి కోహ్లీ డకౌట్‌ అయ్యాడంటే మాత్రం క్రికెట్‌ అభిమానులు అంత త్వరగా నమ్మే పరిస్థితి లేదు.ఎందుకంటే కోహ్లీ ఆట అలా ఉం టుంది. అసలు విషయం ఏమిటంటే 2014లో ఇంగ్లండ్‌ పర్యటనలో భాగంగా కార్డిప్‌ వేదికగా జరిగిన వన్డేలో కోహ్లీ డకౌట్‌ అయ్యాడు.మూడు సంవత్సరాల తరువాత మళ్లీ ఇప్పుడే అతడు సున్నా పరుగులకే వెనుది రిగాడు.అన్ని రకాలఫార్మాట్లను కలుపుకుంటే 104 ఇన్నింగ్స్‌ల తరువాత డకౌట్‌ కావడం ఇదే తొలిసారి. భారత జట్టులో కోహ్లీ ఒక్కడిని కట్టడిచేస్తే చాలు మ్యాచ్‌ మనదే అని ప్రత్యర్థి భావించేలా తయారైంది ఇప్పటి భారత జట్టు.ప్రస్తుతం ఆస్ట్రేలియాతో జరుగుతున్నమ్యాచ్‌లో కోహ్లీ డకౌట్‌ కావడంతో కెఎల్‌ రాహుల్‌ హాఫ్‌ సెంచరీ మినహా మిగతా ఆటగాళ్లు ఎవరూ కూడా సత్తా చాటకపోవడం గమనార్హం. దీంతో కేవలం 105పరుగులకే భారత్‌ ఆలౌట్‌కావాల్సిన పరిస్థితి ఏర్పడింది.